b'\n_START_ARTICLE_\nJohn Milnor\n_START_PARAGRAPH_\nJohn Willard Milnor (s. 20. helmikuuta 1931) on yhdysvaltalainen matemaatikko. H\xc3\xa4net tunnetaan h\xc3\xa4nen ty\xc3\xb6st\xc3\xa4\xc3\xa4n differentiaalitopologian, K-teorian ja dynaamisen systeemin alueilla, sek\xc3\xa4 h\xc3\xa4nen taidokkaasti kirjoitetuista matemaattisista julkaisuistaan._NEWLINE_Milnor syntyi Orangessa, New Jerseyss\xc3\xa4, ja opiskeli Princetonin yliopistossa. H\xc3\xa4n oli Putnam-kilpailun voittaja vuosina 1949 sek\xc3\xa4 1950 ja my\xc3\xb6s kuvasi Faryn\xe2\x80\x93Milnorin teoreeman jo vuonna 1950 Istv\xc3\xa1n F\xc3\xa1rysta riippumatta. H\xc3\xa4nen puolisonsa on englantilainen kollega Dusa McDuff._NEWLINE_Milnor on voittanut useita merkitt\xc3\xa4vimpi\xc3\xa4 tieteenalansa palkintoja. Vuonna 1962 h\xc3\xa4nelle my\xc3\xb6nnettiin Fieldsin mitali, vuonna 1967 National Medal of Science ja vuonna 1989 matematiikan Wolfin palkinto. H\xc3\xa4n toimii t\xc3\xa4ll\xc3\xa4 hetkell\xc3\xa4 professorina Stony Brookin yliopistolla. Milnor sai matematiikan Abel-palkinnon vuonna 2011 ty\xc3\xb6st\xc3\xa4\xc3\xa4n topologian, geometrian ja algebran alueilla.'